Другі ліст да Цімафея Святога Апостала Паўла

Другі́ ліст да Цімафе́я Свято́га Апо́стала Па́ўла, Другі́ ліст да Цімафе́я, Друго́е пасла́ньне да Цімафе́я — адзін з лістоў апостала Паўла, які ўвайшоў у спіс кніг Новага Запавета. Знаходзіцца пасля першага ліста да Цімафея перад лістом да Ціта.

 Змест ліста 
Гэта самы апошні ліст апостала, ён напісаны з няволі. Апостал быў паўторна арыштаваны, магчыма, ў гэтым удзельнічаў нейкі каваль Аляксандр, які потым выступіў сведкай абвінавачвання. Пасля першай частцы працэса зыход для Паўла быў добрым, аднак апостал прадчувае, што час ягонага жыцця на зыходзе і ён атрымае смяротны прысуд.

Таму гэты ліст можна разглядаць як духоўнае завяшчанне Паўла. Апостал не толькі настаўляе Цімафея, але просіць, замаўляе і моліць, разумеючы, што пасля смерці Паўла Цімафею прыйдзецца працаваць самастойна без падтрымкі і абароны Паўла. З усіх лістоў Паўла гэтае — самае цёплае, пяшчотнае і жалобнае. З яго можна даведацца, што большасць былых супрацоўнікаў пакінула Паўла, а некаторыя сталі адступнікамі. Нікто не рызыкнуў стаць на судзе ў якасці сведкаў абароны.

Павел завяшчае Цімафею быць мужным і стойкім, нястомна працаваць, беручы прыклад з Ісуса і самага Паўла. Хрысціянскага прапаведніка можна параўнаць як з воінам, так і з земляробам і атлетам. Ён павінен увесь час змагацца з ерасямі, якія пагражаюць знішчыць Царкву. Павел пастаўляе замест сабе Цімафея, дае яму настаўленні наконт яго працы. Апостал падводзіць рысу свайго жыцця і піша, што ён выканаў свой абавязак, як атлет на спаборніцтвах, ён прабяжаў забег даўжынёй у жыццё.

У заканчэнні ліста Павел паведамляе пра свае абставіны і просіць Цімафея хутчэй прыйсці да яго. Ліст поўны пэўных дэталей, імён, шмат болі і журботы і адначасова радасці.

 Час і месца напісання 
Гэта самы апошні ліст з тых, што дайшлі да нас. Ён быў напісаны з Рыму, дзе Павел правёў апошнія дні свайго жыцця.

 Структура ліста 
Ліст падзелены на 4 раздзелы. Ён пачынаецца з пранікнёнай малітвы, у якой Павел заклікае Цімафея быць верным свайму Пану на прыкладзе Хрыста, Паўла і родных Цімафея. Апостал напамінае Цімафею пра неабходнасць супрацьстаяць ілжэвучэнням. Павел прадказвае Цімафею, што ў апошнія часы наступіць падзенне нораву, аднак, нягледзячы на поспех ілжэвучэнняў, іх чакае пагібель. Таму Цімафей павінен быць асабліва цвёрдым у вучэнні, якое ён атрымаў ад Паўла і якое згоднае са Святым Пісаннем, таму што яно з’яўляецца крыніцай праўды. Далей ідуць асабістыя настаўленні і просьбы, якія прадстаўляюць духоўнае завяшчанне Паўла, у якім ён падводзіць вынікі свайго жыцця і служэння.

 Сціслы план ліста 
 Прывітанне (1:1-2)
 Падзякі і словы падбадзёрвання (1:3-2:13)
 Парады і засцярогі (3:1-4:5)
 Падзеі апошняга часу (4:6-18)
 Заключныя прывітанні (4:19-22)

 Пераклады 
 Ко Тимофею послание второе Павла Апостола еже посылаеть от Рима, седяй во оковахъ (Біблія Францыска Скарыны)
 Другое пасланьне да Цімафея у перакладзе Васіля Сёмухі
 Да Цімафея другое Пасланне святога Апостала Паўла ў перакладзе Біблейскай камісіі Беларускай праваслаўнай царквы
 Другое пасланне да Цімафея Секцыі па перакладзе літургічных тэкстаў і афіцыйных дакументаў Касцёла Камісіі Божага Культу і Дысцыпліны Сакрамэнтаў пры Канферэнцыі Каталіцкіх Біскупаў у Беларусі
 Другое пасланьне да Цімафея апостала Паўла ў перакладзе Антонія Бокуна
 Другі ліст сьвятога Паўлы апостала да Цімоха  ў перакладзе Яна Станкевіча
 Другое пасланьне да Цімахвея сьв. ап. Паўлы  ў перакладзе Лукаша Дзекуць-Малея і Антона Луцкевіча
 Другое пісьмо да Цімафея  ў перакладзе Уладзіслава Чарняўскага
 2 ліст да Тыматэя ў перакладзе П. С. Татарыновіча
 Другі ліст да Цімафея Святога Апостала Паўла ў перакладзе А. К. Клышкі
 2-і ліст да Цімафея ў перакладзе Біблейскага таварыства ў Рэспубліцы Беларусь
 Другое Пасланьне Паўлы да Цімахвея ў перакладзе Э. К. Сабілы, С. А. Малахава
 Крыніцы 

 Літаратура 
 Райт Н.Т. Павел. Пастырские Послания. I и II Послания к Тимофею и Послание к Титу: популярный комментарий. - М.: ББИ, 2008. - 168 с. ISBN 5-89647-193-9
 Библейские комментарии отцов Церкви и других авторов. Новый Завет. Т. IX.: Послания Колоссянам, Фессалоникийцам 1-е и 2-е, Тимофею 1-е и 2-е, Титу, Филимону. - М., 2006. - 480 с. ISBN 5-901494-10-5
 Джон Ф. Мак-Артур. Толкование книг Нового Завета. 2-е Послание к Тимофею. - Славянское Евангельское Общество, 2000. – 240 с. ISBN 1–56773–030–2

Катэгорыя:Кнігі паводле алфавіта
Катэгорыя:Апостал Павел
Катэгорыя:Кнігі Новага Запавету